open-index/open-wikipedia-markdown huggingface dataset:
Lodzas "Widzew"

**Lodzas "Widzew"** () ir Polijas futbola klubs, kas atrodas Lodzā. Klubs tika dibināts 1910. gadā kā *Towarzystwo Miłośników Rozwoju Fizycznego Widzew* (Fiziskās attīstības fanu biedrība Widzew). Tās nosaukums cēlies no pilsētas rajona nosaukuma Widzew, savukārt RTS ir Strādnieku Sporta Biedrības (poļu valodā *Robotnicze Towarzystwo Sportowe*). Klubu dibināja poļu strādnieki un vācu rūpnieki, kas bija Widzew tekstilrūpnīcas ar nosaukumu WIMA darbinieki. Sākotnēji klubu sauca par Widzew Fiziskās attīstības biedrību (poļu valodā: *Towarzystwo Miłośników Rozwoju Fizycznego Widzew*), jo tajā laikā Lodzā valdīja Krievijas cars un kluba nosaukumā nedrīkstēja lietot īpašības vārdu "strādnieku" (poļu valodā: Robotniczy). Kluba devīzes ir "Kopā mēs radām spēku" (poļu valodā Razem Tworzymy Siłę) un "Vienmēr 12" (poļu valodā: *Zawsze w 12*), kas domāts, lai norādītu, ka kluba līdzjutēji ir divpadsmitais spēlētājs komandā. Klubs savas spēles aizvada savā stadionā, kas atrodas Lodzā, Marszałka Józefa Piłsudskiego prospektā 138. Stadionam ir neoficiāls, bet plaši lietots nosaukums Lodzas sirds (poļu valodā: *Serce Łodzi*). 

Pēc Pirmā pasaules kara Polija ir atguvusi neatkarību, un 1922. gadā klubs tika atjaunots kā Robotnicze Towarzystwo Sportowe Widzew Łódź (Strādnieku sporta biedrība Widzew Łódź).

Widzew ir izcīnījis četrus Polijas čempiontitulus - 1981-1982., 1982-1983., 1996-1997. un 1997-1998. gadā, kā arī 1985. gadā Polijas kausu.

Pēc 1981-82. un 1982-83. gada čempiontitulu izcīnīšanas, pēc 14 gadiem Widzew atkal atguva līgas čempionu kroni pēc rekordlielas sezonas. 1996-97. gada veiksmīgajā sezonā Widzew 34 spēlēs ielaida tikai 22 vārtus, kas bija vismazāk no visām līgas komandām. Viņi bija izcili arī uzbrukumā, kampaņas laikā gūstot 84 vārtus un nodrošinot 88 punktus. Daļēji pateicoties lieliskajam vārtsarga Andžeja Woźniaka sniegumam, komanda palika nepārspēta visas sezonas garumā.

Nākamajā 1996. un 1997. gada sezonā komanda piedzīvoja vēl vienu lielisku sezonu. Otro reizi kluba vēsturē tā nodrošināja čempionu titulu, sezonas laikā gūstot 74 vārtus un ielaižot tikai 21 vārtus.

Viņi ir piedalījušies 117 Eiropas kausu izcīņas spēlēs, no kurām 42 spēlēs izcīnīja uzvaras. 1980-1981. gada UEFA kausa izcīņā Widzew izslēdza Eiropas grandus Manchester United, lai gan viņu lielākais sasniegums bija iekļūšana 1982-1983. gada Eiropas kausa izcīņas pusfinālā, pa ceļam izslēdzot toreizējo trīskārtējo uzvarētāju Liverpool.

2013.—2014. gada sezonā un 2014.—2015. gada sezonas sākumā klubā spēlēja Latvijas izlases uzbrucējs Eduards Višņakovs. Viņš 38 spēlēs guva 12 vārtus. Komandā spēlēja arī viņa brālis Aleksejs Višņakovs. Klubu ir pārstāvējis vēl viens Latvijas futbolists Jurijs Žigajevs. No 2023. gada Andrejs Cigaņiks ir Widzew futbolists. 

## Ārējās saites

*
Klauna galva

***Klauna galva*** () ir luksemburgiešu gleznotāja Žozefa Kutēra eļļas krāsas glezna, tapusi ap 1937. gadu.

## Apraksts
Tā gleznota ar eļļas krāsām uz 62,7 × 45,8&nbsp;cm liela kartona. Glezna atrodas Nacionālā vēstures un mākslas muzeja kolekcijā Luksemburgā.

## Analīze
Ekspresionists Kutērs ir viens no pazīstamākajiem Luksemburgas 20. gadsimta pirmās puses māksliniekiem. No 1927. gada viņš bija viens no nozīmīgākajiem vārdiem Luksemburgas secesijā.

Viņa darbos centrālā loma bija cilvēku tēliem un ar tiem viņš izteica cilvēci un sevi pašu. Savos darbos viņš spēja apvienot vairākas viņa laika mākslas tendences. Kopš 1935. gada viņa darbos parādījās klauni; tas notika laikā, kad Luksemburgā tie parādījās varietē izrādēs. Sākotnēji viņa tēliem bija jautrs raksturs, bet pēc 1936.–1937. gada viņš sāka gleznot sēriju ar darbiem, kur klauniem sejās saskatāms satraukums un ciešanas. Tas bija saistīts ar gleznotāja nopietno slimību.

## Atsauces

## Ārējās saites

*
LBTU Veterinārmedicīnas fakultāte

**Veterinārmedicīnas fakultāte** (**VMF**) ir 1919. gadā dibināta Latvijas Biozinātņu un tehnoloģiju universitātes fakultāte.

## Vēsture
Pētera Stučkas vadība 1919. gada 3. martā nolēma organizēt plānotās Latvijas augstskolas Veterinārmedicīnas fakultāti, bet tikai 1919. gadā 18. septembrī Latvijas Republikas Izglītības ministrs Kārlis Kasparsons izdeva rīkojumu Nr. 592 "Par veterinārmedicīnas fakultātes un farmācijas nodaļas atvēršanu pie Latvijas Augstskolas".

Kopš fakultātes dibināšanas tās nosaukumu vairākas reizes mainīja — Veterinārmedicīnas fakultāte (1919—1947); Veterinārā/Veterinārijas (1947—1989); Veterinārmedicīnas fakultāte (no 1989. gada).

Veterinārmedicīnas fakultāte bija iekļauta divās augstākajās mācību iestādēs, kas pastāvēšanas laikā mainīja savus nosaukumus. Sākotnēji fakultāte atradās Rīgā (no 1919. gada līdz 1964. gada 31. augustam):
* Latvijas Augstskola (LA; 16.09.1919—27.03.1923);
* Latvijas Universitāte (LU; 27.03.1923—25.09.1940);
* Latvijas Valsts universitāte (LVU; 25.09.1940—29.01.1942; 15.10.1944—17.11.1944);
* Rīgas Universitāte (RU; 29.01.1942-15.10.1944).

1944. gadā LVU Veterinārmedicīnas fakultāti pievienoja Latvijas Lauksaimniecības akadēmijai un 1964. gadā pārcēla uz Jelgavu:
* Latvijas Lauksaimniecības akadēmija (LLA; 17.11.1944—27.03.1991);
* Latvijas Lauksaimniecības universitāte (LLU; 27.03.1991—31.08.2022);
* Latvijas Biozinātņu un tehnoloģiju universitāte (LBTU; kopš 01.09.2022).

## Struktūrvienības
Pašreiz Veterinārmedicīnas fakultātes sastāvā ir vairākas struktūrvienības:
* Klīniskais institūts
* Preklīniskais institūts
* Pārtikas un vides higiēnas institūts
* LBTU Veterinārā klīnika
* Klīnisko pētījumu centrs
* LBTU Mazo dzīvnieku patversme

## Fakultātes dekāni
* Eduards Zariņš, kas vienlaikus bijis arī Latvijas Augstskolas Medicīnas fakultātes dekāns (1919—1920)
* Voldemārs Brencēns (1920; 1924—1926; 1928—1930; 1932—1934; 1936—1938)
* Ernsts Paukuls (1920—1922)
* Ludvigs Kundziņš (1922—1924)
* Rūdolfs Grapmanis (1926—1928, 1930—1932, 1934—1936, 1938—1939, 1940—1941)
* Miķelis Rolle (1939—1940, 1941—1943)
* Artūrs Vītums (1943—1944)
* Paulis Lejiņš (1944—1946)
* Jānis Dzelde (1946—1954)
* Olga Lušņevska (1954—1956)
* Eglons Grapmanis (1956—1973)
* Zigurds Polītis (1973—1984)
* Jāzeps Rimeicāns (1984—1990)
* Zigmunds Brūveris (1990—1991)
* Pēteris Keidāns (1991—2000)
* Arnis Mugurēvičs (2000—2004)
* Gunārs Pētersons (2004—2011)
* Ilmārs Dūrītis (2011—2018)
* Kaspars Kovaļenko (kopš 2018)

## Atsauces

## Ārējās saites
*
Lozduļova

**Lozduļova**, arī **Lazduleja**, ir ciems Balvu novada Briežuciema pagastā. Atrodas pagasta ziemeļaustrumu daļā 8 km no pagasta centra Briežuciema, 28 km no novada centra Balviem un 248 km no Rīgas.

Apdzīvotā vieta atrodas pie autoceļa P45 (Viļaka–Kārsava).

## Atsauces
Brieksīne (Briežuciema pagasts)

**Brieksīne** ir ciems Balvu novada Briežuciema pagastā. Atrodas pagasta austrumu daļā 6 km no pagasta centra Briežuciema, 30 km no novada centra Balviem un 250 km no Rīgas.

Apdzīvotā vieta atrodas pie autoceļa P45 (Viļaka–Kārsava). Netālu atrodas apdzīvota vieta ar tādu pašu nosaukumu Baltinavas novadā. Brieksīnes kapu kapliča ir vietējas nozīmes arhitektūras piemineklis. Netālu atrodas 128 metrus augstais Brieksīnes kalns.

1897. gadā ciemā bija 6 sētas ar 135 cilvēkiem.
## Atsauces
Raupjā tumšbeka

**Raupjā tumšbeka** (*Porphyrellus porphyrosporus*,  arī *Porphyrellus pseudoscaber* un *Tylopilus porphyrosporus*) ir Latvijā reta beku dzimtas sēne, kuras augļķermeņus galvenie Latvijas avoti atzīst par neēdamiem, un tie Latvijā ir aizsargājami retuma dēļ. Suga iekļauta Latvijas Sarkanajā grāmatā un Latvijas īpaši aizsargājamo sugu sarakstā. Daļa avotu to iekļauj zvīņbeku dzimtā (*Strobilomycetaceae*) vai žultsbeku ģintī (*Tylopilus*).

## Sēnes apraksts
thumb|250px|Raupjās tumšbekas Meksikā
* Cepurīte: krāsa sākumā pelēkbrūna, pēc tam tumši brūna, paretam ar zaļganu nokrāsu. Virsmiziņa nedaudz samtaina, sausa, sākumā ieritināta. Forma sākumā pusapaļa, vēlāk plakana līdz polsterveida. Platums līdz 12, reti 15 cm. Mīkstums bālgani pelēcīgs, ar aptiekas smaržu un nepatīkamu garšu, griezumu vietās sārtojas vai kļūst zilganzaļš, vecām sēnēm nomelnē.
* Stobriņi: sākumā pelēkbrūni vai dzeltenbrūni, vecākām sēnēm tumši brūni, brīvi. Atveres jaunām sēnēm bālgani pelēkas, vecām pelēkbrūnas līdz tumši brūnām, platas un stūrainas. Iespiedumu vietās iekrāsojas zilganzaļas vai melnas.
* Kātiņš: cepurītes krāsā, augšgalā ar apsarmi, pie pamatnes bālgani samtains. Ciets, sākumā vidū paresnināts, pēc tam vālesveida. Garums līdz 15 cm, resnums 1—4 cm.
* Sporas: gludas, elipsoīdas—vārpstveida vai eliptiskas, gaiši brūnganas, masā sarkanbrūnas, 15—19/6—7,5 µm.
* Bazīdijas: vālesveida, 40—50/10—12 µm.
* Cistīdas: vālesveida vai vārpstveida, bezkrāsainas, dzeltenas vai brūnas, 30—90/18—25 µm.

## Augšanas apstākļi

Mikorizas sēne. Aug no jūnija līdz oktobrim skābās augsnēs skuju koku un jauktos smilšainos mežos, skābās augsnēs, parasti zem priedēm un eglēm.

## Barības vērtība

Sēne Latvijā tiek uzskatīta par neēdamu netīkamās smakas dēļ. Daļa citzemju avotu to atzīst par drīzāk ēdamu un derīgu marinādēm. Kamēr šī suga ir Sarkanajā grāmatā, šim jautājumam Latvijā ir tikai teorētiska nozīme.

## Līdzīgās sugas

Būdama vienīgā savas ģints pārstāve Eiropā, raupjā tumšbeka Latvijā grūti sajaucama ar kādu citu.

## Atsauces

## Ārējās saites

* Apraksts sēnes.lv
* Mycobank
* Index Fungorum
* Boletales.com
* Mycoquébec - Porphyrellus porphyrosporus / Bolet porphyre
* Pilzwelten.de - Düsterer Röhrling, Porphyrröhrling, Porphyrellus Porphyrosporus
Ukrainas Valsts

**Ukrainas Valsts** () bija īslaicīgi pastāvoša valsts Vācijas okupētās Ukrainas teritorijā no 1918. gada 29. aprīļa līdz 14. decembrim, kad tika atjaunota Ukrainas Tautas Republika. Kad 1941. gada 30. jūnijā Vērmahts okupēja Ļvivu, ukraiņu nacionālisti deklarēja neatkarīgās Ukrainas Valsts atjaunošanu, ko neatzina vācu okupācijas iestādes.

## Vēsture
Pēc Brestļitovskas miera līguma noslēgšanas Padomju Krievija apņēmās izvest Sarkano armiju no Ukrainas un tā līdz 1918. gada aprīļa beigām nonāca ķeizariskās Vācijas kontrolē.  Ar vācu armijas palīdzību ģenerālis Pavlo Skoropadskis 1918. gada 29. aprīlī veica valsts apvērsumu un pasludināja sevi par Ukrainas hetmani. Pēc Vācijas Novembra revolūcijas vācu karaspēks atstāja Ukrainu, hetmaņa vara tika gāzta un 1918. gada 14. decembrī varu atkal pārņēma Ukrainas Tautas Republikas valdība jeb direktorija ar Simonu Petļuru priekšgalā. 

Ukrainas valsts Ģenerālštāba Organizācijas-apmācības daļas priekšnieks bija pulkvedis Pēteris Radziņš, tās armijā dienēja arī citi latviešu virsnieki.


Attēls:Ukrainian_State_seal.svg|Ukrainas Valsts zīmogs/emblēma
Attēls:Skoropadsky_LOC_1.jpg|Hetmanis Pavlo Skoropadskis ar Ukrainas valsts vadītājiem. Pa labi no viņa ģenerālis Volodimirs Sikevičs, pa kreisi ārlietu ministrs Heorhijs Afanasjevs.
Attēls:Flag_of_Ukrainian_State.png|Ukrainas Valsts karogs ar ģerboni (1918)
Attēls:Акт проголошення Української держави.jpg|1941. gada Ukrainas Valsts pasludināšanas akts
KVC Westerlo

***KVC Westerlo*** ir profesionāls Beļģijas futbola klubs no Vesterlo municipalitātes Antverpenes provincē. Dibināts 1933. gadā. Pašlaik spēlē *[[Beļģijas futbola Pro līga|Jupiler Pro League]]*, Beļģijas augstākajā futbola līgā. 
Komanda ir vienreiz (2001. gadā) izcīnījusi Beļģijas kausu. Mājas spēles aizvada *Het Kuipje* stadionā, kura ietilpība ir 8035 vietas.

2015.—2016. gada sezonā klubā spēlēja Latvijas izlases uzbrucējs Eduards Višņakovs. Viņš 16 spēlēs tika pie diviem vārtu guvumiem.

## Sasniegumi
* **Beļģijas kauss**
** Kausa ieguvēji (1): 2000–01
** Finālisti (1): 2010–11
* **Beļģijas superkauss**
** Finālisti (1): 2001

## Atsauces

## Ārējās saites

*  
* Kluba profils UEFA vietnē
Kampilobaktērijas

thumb|220px|Kampilobaktērijas (''Campylobacter jejuni'')
**Kampilobaktērijas ** ( — 'izliektās baktērijas') ir gramnegatīvu baktēriju ģints. Kampilobaktērijas, apskatot mikroskopā, parasti ir komata vai s-veidā izliektas nūjiņas ar raksturīgām spirāliskām "korķuviļķim" līdzīgām kustībām.

Lielākā daļa *Campylobacter* sugu izraisa patogēnas saslimšanas un var inficēt cilvēkus un dzīvniekus. Šīs baktērijas galvenokārt mitinās mājputnos un citos dzīvniekos, cilvēki var ar tām var inficēties, ēdot pārtikas produktus vai dzerot ūdeni, kas piesārņots ar kampilobaktērijām. Arī kontakts ar inficētiem dzīvniekiem var kalpot kā kampilobaktēriju avots. Dzīvnieki visbiežāk ar kampilobakteriozi slimo asimptomātiski, lai gan arī majdzīvniekiem kampilobaktērijas var izraisīt smagu gastrointestinālu infekciju, it īpaši jaundzīvniekiem. Vairākas kampilobaktēriju sugas var izraisīt cilvēkiem kampilobakteriozi, bet galvenokārt *C. jejuni* un *C. coli*. *C. jejuni* ir atzīta par galveno bakteriālo pārtikas infekciju ierosinātāju cilvēkiem attīstītajās valstīs. AIDS slimniekiem *C. jejuni* infekcija var izplatīties ar asinsrites palīdzību, savukārt *C. lari* ir periodiskas caurejas izraisītājs bērniem. *C. fetus* var izraisīt spontānu abortu liellopiem un aitām, kā arī var būt kā nejaušs infekcijas ierosinātājs cilvēkiem. Šīs ģints mikroorganismi var būt arī kā daļa no siekalu mikrobioma.

## Atsauces
Edgars Homjakovs

**Edgars Homjakovs** (dzimis ) ir latviešu hokejists, centra uzbrucējs. Pašlaik (2020) Homjakovs spēlē Vācijas Oberlīgas vienībā *[[ERC Sonthofen]]*.

## Spēlētāja karjera
Savu profesionāļa karjeru Homjakovs sāka 2011.—12. gada sezonā Latvijas hokeja līgas vienībā HK Liepājas Metalurgs. 2014.—15. gada sezonu Homjakovs iesāka MHL B līgas komandā Kišiņevas "Platina", taču tad pievienojās HK Liepāja rindām. Nākamās divas sezonas Homjakovs pavadīja Francijā, līdz 2016.—17. gada sezonā atkal pievienojās HK Liepāja. 2017.—18. gada sezonu noslēdza ar 39 rezultativitātes punktiem, tādējādi kļūdams par visas līgas rezultatīvāko spēlētāju. 2018. gada jūnijā pievienojās HK Kurbads rindām.

## Ārējās saites
Austrijas valsts līgums

thumb|right|Austrijas valsts līgums
thumb|right|Austrijas okupācijas zonas
**Austrijas valsts līgums** pilnā nosaukumā *Valstiskā vienošanās par neatkarīgas un demokrātiskas [[Austrija]]s atjaunošanu, parakstīta [[Vīne|Vīnē]] 1955. gada 15. maijā*. Balstoties uz līgumu, līdz tā paša gada 25. oktobrim PSRS, ASV, Lielbritānijas un Francijas karaspēks atstāja Austriju. 

Okupācijas zonas Austrijā sāka pastāvēt 1945. gada 24. jūlijā. 25. novembrī notika Nacionālās Asamblejas vēlēšanas. No 165 deputātu vietām komunisti ieguva 4, konservatīvā Tautas partija 85 un sociālisti 76 vietas. Atšķirībā no Austrumvācijas, padomju okupācijas zona Austrijā bija pārāk maza, lai tajā izveidotu neatkarīgu padomju valsti. 

Staļina varas laikā sarunas par Vācijas un Austrijas statusu bija bez rezultātiem, jo PSRS uzstāja uz to, ka vispirms jāatrisina Vācijas jautājumu. Uzreiz pēc Staļina nāves Maļenkovs sāka uzlabot attiecības ar Rietumiem. 1953. gada 27. aprīlī Molotovs informēja Austrijas vēstnieku par to, ka gaidāma austriešu karagūstekņu atbrīvošana. No 8. jūnija atviegloja dokumentu pārbaudes uz padomju okupācijas zonas robežas, kā arī atļāva brīvu preču kustību starp zonām. 30. jūlijā PSRS uzņēmās segt okupācijas spēku izmaksas, kuras iepriekš sedza Austrija. 11. augustā beidzās preses cenzūra un 9. novembrī beidzās radio, teātra un koncertu cenzūra.

1955. gada sākumā Hruščovs panāca Maļenkova atkāpšanos no valdības vadītāja amata un par spīti Molotova pretestībai izlēma vienoties ar Rietumu lielvalstīm par Austrijas neatkarības atjaunošanu. 1955. gada 8. februārī Molotovs bija spiests paziņot, ka okupācijas spēku izvešana no Austrijas var notikt negaidot Vācijas miera līguma noslēgšanu, tā atdalot Austrijas un Vācijas problēmas. 24. martā viņš ielūdza Austrijas kancleru Juliusu Rābu vizītē uz Maskavu. 11.-15. aprīļa sarunās padomju un austriešu pārstāvji vienojās par galvenajiem jautājumiem. PSRS apmaiņā pret Austrijas neatkarību pieprasīja ekonomisku un finansiālu atlīdzību. Četru lielvalstu pārstāvji līgumu parakstīja 1955. gada 15. maijā. 

Līdzīgi kā pirmskara Austrijas Republikai, arī šis līgums aizliedza Austrijai apvienoties ar Vāciju. Neitralitāte līgumā nebija pieminēta, un 1955. gada 26. oktobrī Austrijas parlaments to nostiprināja ar konstitūcijas labojumu. 

## Atsauces
Matīss Zēģele

**Matīss Zēģele** (dzimis ) ir Latvijas futbolists, pussargs. Kopš 2021. gada pārstāv Latvijas Nākotnes līgas komandu JDFS Alberts.

Pārstāvējis Latvijas U-17, U-18 un U-19 izlases. Debiju Virslīgā piedzīvoja 2017. gada oktobrī FS Metta/Latvijas Universitāte sastāvā spēlē pret FK Jelgava. Kopā Virslīgā nospēlētajās 32 spēlēs guvis trīs vārtus.

Uzsācis studijas Latvijas Universitātē pievienojās Nākotnes līgas komandai JDFS Alberts, bet pāc tam pārcēlās uz ASV studēt un spelēt futbolu *[[Bloomfield College]]* futbola komandā, ko pārstāv kopš 2021. gada.

## Atsauces
Ivo Minkevičs

**Ivo Minkevičs** (dzimis ) ir Latvijas futbolists, aizsargs. Kopš 2024. gada spēlē Latvijas Virslīgas komandā FK Metta.

FK Auda sastāvā kļuvis par 2022. gada Latvijas kausa ieguvēju.

Tika iekļauts Latvijas izlases sastāvā 2022. gada Baltijas kausam, tomēr laukumā tā arī neizgāja.

## Atsauces

## Ārējās saites
Srdžans Dimitrovs

**Srdžans Dimitrovs** (; dzimis ) ir Serbijas futbolists, pussargs. Kopš 2023. gada spēlē Kazahstānas komandā ''Okzhetpes''.

## Ārējās saites
Vilhelms Masmanis

**Vilhelms Masmanis** (; dzimis , miris ) bija vāciešu šaha kolekcionārs un šaha problēmists.

## Dzīves gaitas
Masmanis bija mūrnieka dēls. Pēc Pirmā pasaules kara viņš studēja tiesības, vēlāk kļuva par advokātu un 1929. gadā ieguva doktora grādu jurisprudencē. Pēc Otrā pasaules kara viņš bija advokāts Ķīlē.

## Šaha kompozīcija

Bērnībā Masmanis šahu iemācījās no sava tēva. Vietējos turnīros viņš piedalījās tikai divas vai trīs reizes, viņa aizraušanās bija šaha kompozīcija. Viņa īpašā mīlestība bija miniatūra, uzdevumi ar ne vairāk kā septiņām figūrām. Šajā jomā viņš guva vissvarīgākos sasniegumus. Viņš pirmās šaha miniatūras sastādīja ap 1914. gadu, kopā zināmas 646 viņa miniatūras. 1959. gadā viņam tika piešķirts starptautiskā tiesneša tituls šaha kompozīcijā.

### Piemērs

**Uzdevuma risinājums:**
: Mēģinājumi:
: 1. ♘e3? draud 2. ♘f5# un 2. ♖g4#, atspēko 1. ... ♗d7!;
: 1. ♘e7? draud 2. ♘f5# un 2. ♘g6#, atspēko 1. ... ♗c2!;  
: Īstenais risinājums:
: 1.♖g2! draud 2.♘g6+ ♔h5 3.♘f4#/3.♘f6#; 2. ... ♔h3 3.♘f4# 
: 1. ... ♗c2 2.♘e3 ~ 3.♖g4#; 2. ... ♗d1 3.♘f5#; 2. ... ♗f5 3.♘×f5# 
: 1. ... ♗e8 2.♘e7 ~ 3.♘f5#; 2. ... ♗d7 3.♘g6#; 2. ... ♗g6 3.♘×g6#
: Loģiskās skolas uzdevums. Romiešu tēma. 

## Bibliogrāfija
* Alain Campbell White: *Sam Loyd und seine Schachaufgaben*. Autorisierte Übersetzung von Wilhelm Maßmann. Schachverlag Hans Hedewig's Nachf. Curt Ronniger, Leipzig, 1926.
* Franz Palatz, Wilhelm Maßmann, Werner Speckmann, Karl Fabel: *Kleinkunst im Schachproblem*. Walter Rau Verlag, Düsseldorf 1967, 2. Aufl. (Südwestschach-Reihe, Band 7)

## Atsauces

## Ārējās saites

* V. Masmaņa šaha kompozīcijas vietnē PDB
Liks Besons

**Liks Pols Moriss Besons** (, , dzimis ) ir franču kinorežisors, kinoproducents un scenārists. Viņa ievērojamākie darbi ir zinātniskās fantastikas filmas "Piektais elements" (1997) un "Lūsija" (2014). Par filmu "Piektais elements" Liks Besons 1997. gadā ieguva Cēzara balvu kā labākais kinorežisors un labākais Francijas kinorežisors. Šai balvai viņš pretendējis arī kā kinofilmu "Leons" (1994) un "Žanna d'Arka" (1999) kinorežisors.

## Ārējās saites
Memmedjarova

**Memmedjarova**  (, no personvārda Memmedjars *(Məmmədyar)*; vīriešu dzimtē Memmedjarovs *(Məmmədyarov)*) ir azerbaidžāņu cilmes uzvārds. Cilvēki ar šo uzvārdu:

* Turkana Memmedjarova (*Türkan Məmmədyarova*; 1989) — Azerbaidžānas starptautiskā lielmeistare šahā;
* Zeinaba Memmedjarova (*Zeynəb Məmmədyarova*; 1983) — Azerbaidžānas starptautiskā lielmeistare šahā.
Krusta pacelšana

***Krusta pacelšana*** ir flāmu gleznotāja Pītera Paula Rubensa gleznots triptihs, kas tika pabeigts 1610.—1611. gadā.

Pīters Pauls Rubenss uzgleznoja *Krusta pacelšanu* pēc atgriešanās Flandrijā no Itālijas. Darbā skaidri saskatāma itāļu renesanses un baroka mākslinieku kā Karavadžo, Tintoreto un Mikelandželo ietekme. Centrālais panelis ilustrē spriedzi starp daudziem muskuļotiem vīriešiem, kuri cenšas pacelt krustu un Kristus uz krusta šķietami nepaceļamo svaru.

Pītera Paula Rubensa perspektīvas saīsināšana redzama krustu ceļošo vīriešu kontūrās. Kristus izvietots uz centrālā paneļa diagonāles, stilistiski līdzīgi Karavadžo ''Apglabāšanā''. Kustība, vieta un laiks ir ilustrēti kopā ar grūtībām pacelt krustu vertikāli. Rubenss droši izmanto dinamiskas krāsas un *[[chiaroscuro]]*, stilu, kas ar laiku kļūst izsmalcinātāks.

Glezna kopā ar dažiem citiem Rubensa darbiem atrodas Antverpenes katedrālē, Beļģijā. To pasūtīja baznīca, lai izteiktu savu atbalstu katolicismam pēc protestantu atdalīšanās. Pēc Napoleona rīkojuma šo gleznu kopā ar citu Pītera Paula Rubensa darbu *[[Noņemšana no krusta (Rubenss)|Noņemšana no krusta]]* aizveda uz Parīzi. Gleznas atgriezās katedrālē 1815. gadā.

## Masu kultūrā
Marijas Luīzas Ramē (*Ouida*) romānā "Flandrijas suns" galvenie tēli, Nello un Patrašs, vēlas kaut reizi dzīvē redzēt gan Rubensa *Krusta pacelšanu*, gan *Noņemšanu no krusta*. Tas kalpo kā stāsta kulminācija, kad abi aukstā Ziemassvētku vakarā ielavās Antverpenes katedrālē, lai redzētu gleznas skaistumu. Nākamajā dienā viņus atrod mirušus triptiha priekšā.

## Atsauces

## Ārējās saites
2017. gada Austrālijas atklātais čempionāts tenisā

**2017. gada [[Austrālijas atklātais čempionāts tenisā]]** bija 2017. gada pirmais *[[Grand Slam (teniss)|Grand Slam]]* turnīrs, kas no 16. līdz 29. janvārim notika Austrālijas pilsētā Melburnā. Tas tika aizvadīts uz cietā seguma kortiem ārpus telpām. Šis bija 105. Austrālijas atklātā čempionāta turnīrs.

## Uzvarētāji

## Ārējās saites

* Turnīra oficiālā mājaslapa
Cardiff City F.C.

***Cardiff City F.C.*** ir profesionāls futbola klubs, kas atrodas Kārdifā, Velsā, piedalās Anglijas futbola līgu sistēmā. Dibināts 1899. gadā kā *Riverside A.F.C*. Komanda pašlaik spēlē Anglijas trešajā spēcīgākajā līgā — *[[EFL League One]]*. Mājas spēles aizvada Kārdifas pilsētas stadionā.

## Sasniegumi
* **Anglijas futbola augstākais līmenis** (līdz 1992. gadam **Pirmā divīzija**)
** Vicečempioni (1): 1923–24
* **Anglijas futbola 2. līmenis** (1893.—1992. **Otrā divīzija**; 1992.—2004. **Pirmā divīzija**; tagad — ***[[Anglijas futbola čempionāts|Championship]]***)
** Čempioni (1): 2012–13
** Vicečempioni (4): 1920–21, 1951–52, 1959–60, 2017–18
* **[[FA kauss]]**
** Kausa ieguvēji (1): 1926–27
** Finālisti (2): 1924–25, 2007–08
* **[[Anglijas Līgas kauss]]**
** Finālisti (1): 2011–12
* ***[[FA Community Shield]]*** (līdz 2001. gadam — *Charity Shield*)
** Kausa ieguvēji (1): 1927
* **[[Velsas kauss futbolā|Velsas kauss]]**
** Kausa ieguvēji (22): 1911–12, 1919–20, 1921–22, 1922–23, 1926–27, 1927–28, 1929–30, 1955–56, 1958–59, 1963–64, 1964–65, 1966–67, 1967–68, 1968–69, 1969–70, 1970–71, 1972–73, 1973–74, 1975–76, 1987–88, 1991–92, 1992–93
** Finālisti (10): 1928–29, 1938–39, 1950–51, 1959–60, 1971–72, 1974–75, 1976–77, 1981–82, 1993–94, 1994–95

## Atsauces

## Ārējās saites

*
Adele

**Adele** var būt:

* Adele (personvārds)

## Pseidonīms
* Adele (dziedātāja) (īstajā vārdā Adele Lorija Blu Edkinsa; 1988), angļu dziedātāja
FK Krasnodar

***FK Krasnodar*** ir Krievijas futbola klubs no Krasnodaras, kas spēlē Krievijas Premjerlīgā. Klubs ir dibināts 2008. gadā. Kopš 2016. gada mājas spēles aizvada Krasnodaras stadionā. Līdz stadiona uzbūvēšanai spēlēja *Kuban* stadionā. Kluba futbolisti Krievijas Premjerlīgā ir trīs reizes izcīnījuši 3. vietu. 2014. gadā spēlēja Krievijas kausa finālā.

## Ārējās saites

*
Helvijs Staļģis

**Helvijs Staļģis** (dzimis ) ir Latvijas futbolists, pussargs. No 2017. gada līdz 2018. gadam spēlēja FK Jelgava sastāvā, no 2021. gada ir JFC Viola futbolists.

## Ārējās saites
Veterinārārsts

[thumb|Veterinārārsts izmeklē [Maltas zīda suns|Maltas zīda suņa jaukteni]]
**Veterinārārsts** ir sertificēts veterinārmedicīnas speciālists, kas veic dzīvnieku medicīnisko aprūpi, konsultē par dzīvnieku aprūpi un labklājību, kā arī veic profilaktiskos pasākumus dzīvnieku veselības un aprūpes jomā. Veterinārārsti var strādāt veterinārās klīnikās, zvēraudzētavās, patversmēs, vai strādāt kā pašnodarbināta persona, individuālais komersants, vai algots darbinieks privātpraksē. 

Vārds "veterinārs" ir cēlies no latīņu valodas "*veterinarius*", kas nozīmē "saistīti ar darba dzīvniekiem". Pirmā veterinārā skola tika atvērta 1761. gadā Lionā (Francijā).

## Pienākumi
Veterināra pienākumi ikdienā ir izmeklēt un diagnosticēt saslimušus dzīvniekus, noteikt tiem ārstēšanas kursu, tostarp medikamentus, procedūras, noņemt izmeklējamos paraugus, nozīmēt papildus izmeklēšanu; veikt praktisko ārstēšanu un konsultēt dzīvnieku īpašniekus, kā veikt ārstēšanos mājas apstākļos. Veterinārie ķirurgi veic dažāda veida veterinārās operācijas, tostarp kastrāciju, ortopēdisko ķirurģiju. Veterinārārsti veic arī stomatoloģiskās procedūras, brūču apkopi, displāzijas testu suņiem, parazitoloģijas procedūras, utt.

Papildus veselības aprūpei, veterinārārsti var arī pieņemt dzīvnieku dzemdības un novērtēt mazuļu veselību. Lauku saimniecībās tie var veikt ganāmpulka veselības uzraudzību kopumā, vērtēt lopu veselības stāvokli kvalitatīvai produktu (piens, gaļa) ieguvei un atražošanas funkcijas veikšanai, veikt profilaktisko potēšanu.

Veterinārārstu ikdienas pienākumos arī ietilpst rakstīt un uzturēt dzīvnieku medicīnisko vēsturi, dokumentāciju.

## Atsauces
FK Ufa

**FK Ufa** ir Krievijas futbola klubs no Ufas, kas spēlē Krievijas Premjerlīgā.

## Ārējās saites

*
Doneckas "Olimpik"

**Doneckas "Olimpik"** () ir Ukrainas futbola klubs no Doneckas, kurš spēlē Ukrainas Premjerlīgā. Dibināts 2001. gadā. Sakarā ar karu Donbasā pašlaik savas mājas spēles aizvada Valērija Lobanovska stadionā Kijivā.

## Ārējās saites

*  . .
Minskas "Dinamo" (futbols)

**Minskas "Dinamo"** jeb **Minskas "Dinama"** () ir Baltkrievijas futbola klubs no valsts galvaspilsētas Minskas, kas spēlē Baltkrievijas augstākajā futbola līgā. Dibināts 1927. gadā.

## Sezonas

## Atsauces

## Ārējās saites

*
Saļihorskas "Šahtjor" (futbols)

**Saļihorskas "Šahtjor"** (, ) ir 1961. gadā dibināts Baltkrievijas futbola klubs no Saļihorskas, kas spēlē Baltkrievijas augstākajā līgā.

## Sezonas

## Atsauces

## Ārējās saites
*
Žodzinas "Torpedo"

**Žodzinas "Torpedo"** jeb **"Tarpeda"** ('torpēda') ir Baltkrievijas futbola klubs no Žodzinas, kurš spēlē Baltkrievijas augstākajā futbola līgā. Dibināts 1961. gadā.

## Sezonas

## Atsauces

## Ārējās saites

*
FC Red Bull Salzburg

***FC Red Bull Salzburg*** ir Austrijas futbola klubs no Zalcburgas. Dibināts 1933. gadā kā *SV Austria Salzburg*. Pašlaik spēlē Austrijas Bundeslīgā. Mājas spēles aizvada *[[Red Bull Arena]]* stadionā, kas atrodas Valsas-Zīcenheimas pašvaldībā netālu no Zalcburgas. UEFA klubu sacensībās, kur pastāv sponsorēšanas ierobežojumi, klubs startē ar nosaukumu ***FC Salzburg***.

2005. gadā klubu iegādājās kompānija *[[Red Bull GmbH]]*, mainot ne tikai kluba nosaukumu, bet arī kluba krāsas no tradicionālās violetās uz sarkanu un baltu. Vairāki neapmierināti kluba atbalstītāji nodibināja jaunu klubu ar iepriekšējo nosaukumu *[[SV Austria Salzburg]]*.

Kopumā klubs ir izcīnījis 16 Austrijas čempionu titulus un astoņas reizes uzvarējis Austrijas kausa izcīņā. Lielākais panākums Eiropas klubu turnīros ir iekļūšana UEFA kausa finālā 1994. gadā.

## Komandas sastāvs
*Atjaunināts .*

 

## Sasniegumi
* **[[Austrijas futbola Bundeslīga|Austrijas Bundeslīga]]**
** Čempioni (17): 1993–94*, 1994–95*, 1996–97*, 2006–07, 2008–09, 2009–10, 2011–12, 2013–14, 2014–15, 2015–16, 2016–17, 2017-18, 2018-19, 2019-20, 2020–21, 2021–22, 2022/23
** Vicečempioni (5): 2005–06, 2007–08, 2010–11, 2012–13, 2023–24
* **Austrijas kauss**
** Kausa ieguvēji (8): 2011–12, 2013–14, 2014–15, 2015–16, 2016–17, 2018–19, 2019–20, 2020–21
** Finālisti (5): 1973–74*, 1979–80*, 1980–81*, 1999–2000*, 2017–18
* **Austrijas superkauss**
** Kausa ieguvēji (3): 1994*, 1995*, 1997*
* **[[UEFA Eiropas līga|UEFA kauss]]**
** Finālisti (1): 1993–94*

 kā *SV Austria Salzburg*

## Atsauces

## Ārējās saites

*   
* Kluba profils UEFA vietnē
Vīnes "Austria"

**Vīnes "Austria"** ir Austrijas futbola klubs no Vīnes. Dibināts 1911. gadā, spēlē Austrijas Bundeslīgā. Viens no titulētākajiem futbola klubiem Austrijā, tas ir 24 reizes izcīnījis Austrijas čempionu titulu un 27 reizes ieguvis Austrijas kausu. Lielākais panākums Eiropas klubu turnīros ir iekļūšana UEFA Kausu ieguvēju kausa finālā 1978. gadā. Divreiz uzvarējis *Mitropa* kausā.

Mājas spēles aizvada *Generali Arena* stadionā (līdz 2010. gadam pazīstams kā Franca Horra stadions). Stadiona rekonstrukcijas laikā no 2016. līdz 2018. gadam klubs izmantoja Ernsta Hapela stadionu.

## Sasniegumi
* **[[Austrijas futbola Bundeslīga|Austrijas čempionāts / Bundeslīga]]**
** Čempioni (24): 1923–24, 1925–26, 1948–49, 1949–50, 1952–53, 1960–61, 1961–62, 1962–63, 1968–69, 1969–70, 1975–76, 1977–78, 1978–79, 1979–80, 1980–81, 1983–84, 1984–85, 1985–86, 1990–91, 1991–92, 1992–93, 2002–03, 2005–06, 2012–13
** Vicečempioni (19): 1919–20, 1920–21, 1922–23, 1924–25, 1936–37, 1945–46, 1951–52, 1953–54, 1963–64, 1971–72, 1981–82, 1982–83, 1986–87, 1987–88, 1989–90, 1993–94, 2003–04, 2009–10, 2016–17
* **Austrijas kauss**
** Kausa ieguvēji (27): 1920–21, 1923–24, 1924–25, 1925–26, 1932–33, 1934–35, 1935–36, 1947–48, 1948–49, 1959–60, 1961–62, 1962–63, 1966–67, 1970–71, 1973–74, 1976–77, 1979–80, 1981–82, 1985–86, 1989–90, 1991–92, 1993–94, 2002–03, 2004–05, 2005–06, 2006–07, 2008–09
** Finālisti (12): 1919–20, 1921–22, 1926–27, 1929–30, 1930–31, 1946–47, 1963–64, 1983–84, 1984–85, 2003–04, 2012–13, 2014–15
* **Austrijas superkauss**
** Kausa ieguvēji (6): 1990, 1991, 1992, 1993, 2003, 2004
** Finālisti (2): 1986, 1994
* **[[UEFA Kausu ieguvēju kauss]]**
** Finālisti (1): 1977–78
* **''Mitropa'' kauss**
** Uzvarētāji (2): 1933, 1936

## Atsauces

## Ārējās saites

*   
* Kluba profils UEFA vietnē
FK Kukësi

***FK Kukësi*** ir Albānijas futbola klubs no Kukesi pilsētas. Dibināts 1930. gadā. Pašlaik spēlē Albānijas Superlīgā. 2016.—2017. gada sezonā pirmo reizi kļuva par Albānijas Superlīgas čempioniem. Komanda ir divreiz uzvarējusi Albānijas kausa izcīņā.

## Sasniegumi
* **[[Albānijas futbola Superlīga|Albānijas Superlīga]]**
** Čempioni (1): 2016–17
** Vicečempioni (6): 2012–13, 2013–14, 2014–15, 2017–18, 2018–19, 2019–20
* **[[Albānijas kauss futbolā|Albānijas kauss]]**
** Kausa ieguvēji (2): 2015–16, 2018–19
** Finālisti (2): 2013–14, 2014–15
* **Albānijas superkauss**
** Kausa ieguvēji (1): 2016

## Atsauces

## Ārējās saites

*
Magones

**Magones** () ir magoņu dzimtas (*Papaveraceae*) apakšģints (*Papaveroideae*) lakstaugi, kas sadalīti 70—100 sugās.

Miega magones (*Papaver somniferum*) ir magoņu suga, kas tiek kultivēta opija iegūšanai. No opija iegūst medicīnā lietojamus alkaloīdus (opioīdus), kas var izraisīt atkarību jeb narkomāniju.

Magoņu sēklas izmanto pārtikas rūpniecībā.

## Klasifikācija
Latvijā ir sastopamas šādas magoņu sugas:

* Lauka magone (*Papaver dubium*) L.
* Miega magone (*Papaver somniferum*) L.
* Sarainā magone (*Papaver argemone*) L.
* Zīda magone (*Papaver rhoeas*) L.

Citas ģintī klasificētās sugas (nepilns saraksts):

* *Papaver aculeatum*
* *Papaver alpinum* 
* *Papaver armeniacum*
* *Papaver atlanticum*
* *Papaver bracteatum*
* *Papaver californicum*
* *Papaver cambricum* 
* *Papaver commutatum*
* *Papaver croceum*
* *Papaver cylindricum*
* *Papaver dahlianum*
* *Papaver degenii*
* *Papaver dubium*
* *Papaver fugax*
* *Papaver glaucum*
* *Papaver gorgoneum*
* *Papaver hybridum* 
* *Papaver lapponicum*
* *Papaver lateritium*
* *Papaver nudicaule*
* *Papaver orientale*
* *Papaver pygmaeum*
* *Papaver quintuplinervium*
* *Papaver radicatum*
* *Papaver rupifragum* 
* *Papaver setigerum*
* *Papaver triniifolium*
* *Papaver umbonatum* 

## Atsauces
Vestgotu karaļu uzskaitījums

[350px|thumb|Vestgotu Karaliste [6. gadsimts|6. gadsimtā]]
Šajā uzskaitījumā apkopoti **[[vestgoti|Vestgotu]] karaļi**. Vestgoti ir germāņu cilts, gotu rietumu atzarojums, kas 3. — 4. gadsimtā dzīvoja Dņestras lejteces apvidū un 4. gadsimtā piedalījās lielajā tautu staigāšanā. No 418. gada līdz apmēram 720. gadam pastāvēja Vestgotu Karaliste.

## Uzskaitījums

## Skatīt arī
* Vestgoti
* Ostgoti
* Vestgotu Karaliste
* Ostgotu karaļu uzskaitījums
Spānijas premjerministru uzskaitījums

Šajā uzskaitījumā apkopoti **[[Spānija]]s premjerministri**, kas ir Spānijas valdības vadītāji. Premjerministra amats pirmo reizi tika izveidots 1834. gadā.

## Uzskaitījums

### Spānijas Karaliste (1516—1870)

### [[Attēls:Flag of the First Spanish Republic.svg|30px]] Spānijas Pirmā republika (1873—1874) [[Attēls:Coat of Arms of Spain (1868-1870 and 1873-1874).svg|30px]]

### [[Attēls:Flag of Spain (1785-1873 and 1875-1931).svg|30px]] Spānijas Karaliste (1874—1931) [[Attēls:Coat of Arms of Spain (1874-1931) Golden Fleece and Mantle Variant.svg|30px]]

### [[Attēls:Flag of Spain (1931 - 1939).svg|30px]] Spānijas Otrā republika (1931—1939) [[Attēls:Coat of Arms of Spain (1931-1939).svg|30px]]

#### Spānijas Otrā republika trimdā (1939—1977)

### [[Attēls:Flag of Spain (1945 - 1977).svg|30px]] Spānijas Valsts (1936—1975) [[Attēls:Coat of Arms of Spain (1945-1977).svg|30px]]

### [[Attēls:Flag of Spain.svg|30px]] Spānijas Karaliste (1975—mūsdienas) [[Attēls:Escudo de España (mazonado).svg|30px]]

## Skatīt arī
* Spānijas monarhu uzskaitījums
* Spānijas prezidentu uzskaitījums
2017.—2018. gada Itālijas futbola čempionāta A sērijas sezona

**2017.—2018. gada Itālijas futbola čempionāta A sērijas sezona** bija 86. A sērijas sezona un 116. Itālijas futbola čempionāta sezona kopumā. Tā sākās  un noslēdzās .

Turīnas "Juventus" bija iepriekšējie čempioni un aizstāvēja savu titulu arī šajā sezonā, kļūstot par Itālijas čempioniem 34. reizi. Par sezonas rezultatīvākajiem spēlētājiem, gūstot 29 vārtus katrs, kļuva Milānas "Internazionale" uzbrucējs Mauro Ikardi un Romas "Lazio" pārstāvošais Čīro Immobile.

## Komandas

## Turnīra tabula

## Rezultatīvākie spēlētāji

### Labākie vārtu guvēji

## Atsauces

## Ārējās saites
* Oficiālā mājaslapa
Cirtainā čigānene

**Cirtainā čigānene** (*Cortinaria caperatus* jeb *Cortinarius caperatus*, agrāk *Rozites caperata*) ir Latvijā bieža vidēja lieluma tīmekleņu dzimtas sēne, kuras augļķermeņi ir ēdami. Līdz 2002. gadam to izdalīja atsevišķā čigāneņu ģintī (*Rozites*), bet pēc tam DNS izpētes rezultātā atzina par plašās tīmekleņu ģints daļu. Reizēm krievu valodas iespaidā tiek nepareizi saukta par meža atmateni, kas ir cita suga atmateņu ģintī.

## Sēnes apraksts
thumb|250px|Dažāda vecuma cirtainās čigānenes
thumb|250px|Vecas čigānenes reizēm saplaisā pat kopā ar kātiņu
* Cepurīte: krāsa sākumā bālgana, pēc tam dzeltena. Virsmiziņa sausa, vidū klāta ar baltu, smalku miltainu apsarmi. Forma sākumā gandrīz lodveida līdz ieapaļi zvanveida, vēlāk gandrīz plakana, malās mazliet svītraina, vecumā parasti ieplaisājusi, augot reizēm plaisā pilnībā zem mehāniska spiediena (izaugot zem nokrituša zara vai cita stingra augšanu traucējoša šķēršļa). Platums līdz 12 cm. Mīkstums balts, griezumu vietās krāsu nemaina, ar patīkamu smaržu un sēņu garšu.
* Lapiņas: sākumā baltas vai pelēcīgas, vecākām sēnēm dzeltenbrūnas, ar gaišākām, viegli robotām šķautnēm, jaunām sēnītēm segtas ar plīvuru.
* Kātiņš: bālgani pelēcīgs vai dzeltenīgs, ar baltu, vēlāk dzeltējošu lēverainu gredzenu, virs tā viegli zvīņains, pie pamatnes nedaudz paresnināts. Garums līdz 12 cm, resnums 0,5—2 cm. Bieži tārpains.
* Sporas: nesimetriskas, elipsoīdas—olveida, okerdzeltenas, masā brūnas, 11—13/6—8 µm.

## Augšanas apstākļi

Mikorizas sēne. Aug grupās no jūlija līdz oktobrim dažādu tipu mežos, parasti skābās augsnēs zem priedēm. Bieža mellenājos un sūnās.

## Barības vērtība

Ēdama bez iepriekšējas novārīšanas. Kātiņš bieži sēņodiņu bojāts jau jaunībā.

## Līdzīgās sugas

Līdzīga šai sēnei ir retā, bet stipri indīgā Patuijāra šķiedrgalvīte (*Inocybe patouillardii* jeb *Inocybe erubescens*) , kura jaunībā ir tais pašās krāsās, bet tās kātiņš ir bez gredzena un šķiedraini svītrots, lapiņas jaunām sēnēm tumšākas un mīkstums griezumu vietās sārtojas. Mušmires atšķiras no čigānenēm ar savām vienmēr baltajām lapiņām.

## Skatīt arī

* Sēņošana
* Sēnes kulinārijā
* Sēņu tirdzniecība
* Tīmekleņu ģints

## Atsauces

## Ārējās saites

* Apraksts fungi.lv
* Kuo, M. (2011, December). Cortinarius caperatus. MushroomExpert.Com
* Mycobank
* Cortinarius caperatus (Pers.) Fr. - The Gypsy
* Distribution of mercury in Gypsy Cortinarius caperatus mushrooms from several populations: an efficient accumulator species and estimated intake of element.
* Sugu enciklopēdija
* Колпак кольчатый
Sint-Truidense VV

***Sint-Truidense VV*** ir Beļģijas futbola klubs no Sinttreidenas, kas spēlē Beļģijas futbola Pro līgā.

## Ārējās saites

*
Plzeņas "Viktoria"

**Plzeņas "Viktoria"** () ir profesionāls Čehijas futbola klubs no Plzeņas. Dibināts 1911. gadā, pašlaik spēlē Čehijas 1. līgā (augstākajā līmenī). Kluba futbolisti ir piecas reizes izcīnījuši Čehijas čempiontitulu un vienreiz uzvarējuši Čehijas kausa izcīņā.

## Sasniegumi
* **[[Čehijas futbola 1. līga|Čehijas 1. līga]]**
** Čempioni (6): 2010–11, 2012–13, 2014–15, 2015–16, 2017–18, 2021–22
** Vicečempioni (4): 2013–14, 2016–17, 2018–19, 2019–20
* **[[Čehijas kauss futbolā|Čehijas kauss]]**
** Kausa ieguvēji (1): 2009–10
** Finālisti (1): 2013–14
* **Čehijas superkauss**
** Kausa ieguvēji (2): 2011, 2015
** Finālisti (3): 2010, 2013, 2014
* **Čehijas 2. līga**
** Uzvarētāji (1): 2002–03

## Atsauces
Olomoucas "Sigma"

**Olomoucas "Sigma"** () ir profesionāls Čehijas futbola klubs no Olomoucas. Dibināts 1919. gadā, pašlaik spēlē Čehijas augstākajā līgā. 2012. gadā uzvarēja Čehijas kausa izcīņā, kā arī ieguva Čehijas superkausu. Augstākais sasniegums līgā — 2. vieta 1996. gadā.

2016. gadā komandu pārstāvēja Latvijas futbolists Renārs Rode.

## Sasniegumi
* **[[Čehijas futbola 1. līga|Čehijas 1. līga]]**
** Vicečempioni (1): 1995–96
* **[[Čehijas kauss futbolā|Čehijas kauss]]**
** Kausa ieguvēji (2): 2011–12, 2024–25
** Finālisti (1): 2010–11
* **Čehijas superkauss**
** Kausa ieguvēji (1): 2012

## Atsauces
FC Midtjylland

***FC Midtjylland*** ir Dānijas futbola klubs no Herningas un Ikastas Vidusjitlandes reģionā. Dibināts 1999. gadā, apvienojoties klubiem *Ikast FS* un *Herning Fremad*. Komanda spēlē Dānijas Superlīgā. Mājas spēles aizvada *MCH Arena* stadionā Herningā.

Kluba futbolisti 2015. gadā pirmo reizi kļuva par Dānijas čempioniem, šo panākumu atkārtoja 2018. un 2020., 2024. gados. Komanda ir divas reizes izcīnījusi Dānijas kausu un vēl četras reizes spēlējusi kausa izcīņas finālā.

## Sasniegumi
* **[[Dānijas futbola Superlīga|Dānijas Superlīga]]**
** Čempioni (4): 2014–15, 2017–18, 2019–20, 2023-24
** Vicečempioni (5): 2006–07, 2007–08, 2018–19, 2020–21, 2021–22
* **Dānijas 1. divīzija**
** Čempioni (1): 1999–2000
* **[[Dānijas kauss futbolā|Dānijas kauss]]**
** Kausa ieguvēji (2): 2018–19, 2021–22
** Finālisti (4): 2002–03, 2004–05, 2009–10, 2010–11

## Atsauces

## Ārējās saites

*  
* Kluba profils UEFA vietnē
Korintas zemesšaurums

**Korintas zemesšaurums** () ir zemesšaurums, kas savieno Peloponēsas pussalu ar kontinentālo Grieķiju. Zemesšaurums atrodas netālu no Korintas pilsētas, no kuras ņemts šauruma nosaukums. Zemesšauruma garums ir ap 42 km, bet platums šaurākajā vietā — 6,3 km. No rietumiem to apskalo Korintas līcis, bet no austrumiem — Saronikas līcis. Šaurākajā vietā abus līčus savieno Korintas kanāls.

## Vēsture
Jau vēsturiski Korintas zemesšaurumam ir bijusi stratēģiska nozīme. Grieķu mitoloģijā ir stāsts par Poseidona strīdu ar Hēliju par šo teritoriju, kā rezultātā šaurums palika Poseidona pārziņā. Mūsu ēras pirmajā gadsimtā ģeogrāfs Strabons Korintas zemesšaurumā atrada stēlu, uz kuras bija divi uzraksti. Viens uz Megaras pusi vērstais vēstīja: "Šeit nav Peloponēsa, bet Jonija" (*тάδ οὐχὶ Πελοπόννσσης, ἀλλ Ἰωνία*). Uz otras puses bija rakstīts: "Lūk, Peloponēsa, nevis Jonija" (*τάδ ἐστὶ Πελοπόννησος, οὐκ Ἰωνία*). Plūtarhs piedēvē stēlas uzstādīšanu Atikas varonim Tēsejam ceļā uz Atēnām. Zemesšauruma teritorijā atradās vairākas sengrieķu pilsētas un svētvietas, tādas kā Istmija, Perahora, Kromiona, Megara u.c. Korintas pilsētas tuva atrašanās šaurumam deva tai iespēju to izmantot savā labā.

Tās ostas Lehaja šauruma rietumos un Kenhreja austrumos ļāva preču plūsmai starp Vidusjūras austrumu un rietumu reģioniem iet caur Korintu. Netālu no Istmijas pilsētas tika izveidots ar akmens plāksnēm bruģēts ceļš, pa kuru varēja pārvilkt kuģus no Korintas līča uz Saroniku un atpakaļ, t.s. Diolks (), kas gāja šķērsām pāri visam šaurumam. Mūsdienās pie Korintas kanāla vēl ir saglabājušās šī ceļa paliekas. Jau no seniem laikiem daudziem valdniekiem ir bijusi vēlme izrakt šeit kanālu, taču šīm vēlmēm nebija lemts piepildīties. Romas imperators Nerons pat tika gāzts no troņa, jo izšķieda impērijas naudu kanāla rakšanai. Bizantijas laikā pāri visam šaurumam tika uzcelts mūris, t.s. Heksamilions, kas nodalīja Peloponēsu no kontinentālās Grieķijas. Tikai 1893. gadā, jau neatkarīgās Grieķijas laikā, tika atklāts kanāls, kas savienoja abus līčus.

## Atsauces

## Ārējās saites
Brøndby IF

***Brøndby IF*** ir Dānijas futbola klubs no Brendbīvesteras Galvaspilsētas reģionā, kurš spēlē Dānijas Superlīgā. Kluba futbolisti ir 11 reizes izcīnījuši Dānijas čempiontitulu, kā arī septiņas reizes uzvarējuši Dānijas kausa izcīņā. Mājas spēles aizvada Brendbī stadionā.

## Sasniegumi
* **Dānijas čempionāts** (kopš 1991. gada — **[[Dānijas futbola Superlīga|Superlīga]]**)
** Čempioni (11): 1985, 1987, 1988, 1990, 1991, 1995–96, 1996–97, 1997–98, 2001–02, 2004–05, 2020–21
** Vicečempioni (12): 1986, 1989, 1994–95, 1998–99, 1999–2000, 2000–01, 2002–03, 2003–04, 2005–06, 2016–17, 2017–18, 2023–24
* **[[Dānijas kauss futbolā|Dānijas kauss]]**
** Kausa ieguvēji (7): 1988–89, 1993–94, 1997–98, 2002–03, 2004–05, 2007–08, 2017–18
** Finālisti (4): 1987–88, 1995–96, 2016–17, 2018–19
* **Dānijas Līgas kauss**
** Kausa ieguvēji (2): 2005, 2006
* **Dānijas superkauss**
** Kausa ieguvēji (4): 1994, 1996, 1997, 2002
* ***Royal League***
** Uzvarētāji (1): 2006–07

## Atsauces

## Ārējās saites

*  
* ''Soccerway'' profils 
* ''Transfermarkt'' kluba profils 
* Kluba profils UEFA vietnē
Norika

thumb|200px|Romas impērija. Norikas province iekrāsota sarkanā krāsā.
**Norika** (latīņu: *Noricum*) bija Romas impērijas province, kuras teritorija aptvēra reģionu starp Alpiem un Donavu. Norikas galvenā pilsēta ilgu laiku bija Viruna (mūsdienu Karintijas zemē) Austrijā.

Norikai Romas impērijā bija stratēģiska nozīme, jo tās teritorija aptvēra austrumu Alpu daļu ar kalnu pārejām, kas nodrošināja tirdzniecību, kā arī cilvēku un militāru vienību pārvietošanos. Mūsdienās kādreizējā Norikas teritorija aptver lielāko daļu no Austrijas un nelielas Slovēnijas un Vācijas daļas.

## Ārējās saites
Dalmācija (province)

thumb|200px|Romas impērija. Dalmācijas province iekrāsota sarkanā krāsā.
**Dalmācija** (*Dalmatia*) bija Romas impērijas province, kuras teritorija aptvēra Adrijas jūras ziemeļu krastu. Tās galvaspilsēta bija Salona pie mūsdienu Splitas.

Mūsdienās tās teritorija aptver Horvātijas dienvidu daļu (Dalmāciju), kā arī Bosnijas un Hercegovinas, Melnkalnes, Serbijas, Kosovas un Albānijas daļas.

## Ārējās saites
Jeļena Vesņina

**Jeļena Vesņina** (; dzimusi  Ļvivā, Ukrainas PSR, PSRS) ir profesionāla krievu tenisiste. Augstāko 13. vietu rangā vienspēlēs sasniegusi 2017. gada 20. martā, dubultspēlēs 3. vietu 2017. gada 17. jūlijā. Vesņina ir četru *[[Grand Slam (teniss)|Grand Slam]]* titulu īpašniece. Dubultspēlēs uzvarējusi 2013. gada Francijas atklātajā čempionātā tenisā, 2014. gada ASV atklātajā čempionātā tenisā un 2017. gada Vimbldonas čempionātā. Jauktajās dubultspēlēs titulu ieguvusi 2016. gada Austrālijas atklātajā čempionātā tenisā. 2016. gadā uzvarējusi sezonas gada noslēguma sacensībās WTA Finals.

Kopš 2012. gada maija Vesņina dubultspēļu turnīrus regulāri aizvada kopā ar Jekaterinu Makarovu, ar kuru kopā arī izcīnīja zelta medaļas 2016. gada vasaras olimpiskajās spēlēs.

## Karjeras statistika
### Vietas ''Grand Slam'' turnīros (vienspēles)

|}

## Ārējās saites
Agra vakara ainava

***Agra vakara ainava*** () ir ungāru gleznotāja Šāndora Brodska (pazīstams arī kā Aleksandrs Brodskis) eļļas krāsas glezna, tapusi ap 1850. gadu.

## Apraksts
Tā gleznota ar eļļas krāsām uz audekla, kura izmēri ir 23 × 33,3&nbsp;cm.

Glezna atrodas Slovāku Nacionālajā galerijā Bratislavā.

## Analīze
Ungāru ainavu gleznotājs Šāndors Brodskis kopā ar citu 19. gadsimta otrās puses gleznotāju, Antalu Ligeti spēja attēlot Ungārijas ainavas, dodot tām romantisku pieskaņu. Viņš tiek uzskatīts par Ungārijas ainavu glezniecības un fotogrāfijas pamatlicēju. Brodskis studēja Vīnes mākslas akadēmijā un no 1845. gada dzīvoja Minhenē.

Brodska ainavu glezniecības stilu ietekmēja Alberts Frederiks Cimmermans. Pazīstamākās ainavas tapa Slovākijas teritorijā. Viņa veiksmīgais radošais darbs pamatojās labās zināšanās par Slovākijas laukiem un mazapdzīvotām apkārtnēm. Svarīgs ir arī gaismas efekts. *Vakara ainava* attēlo gaismas un dabas kombināciju kopā ar nelielu dzīvnieku grupu. Savos darbos viņš īpaši atzīmēja koku attēlojumu.

## Atsauces
Šefīldas "Wednesday"

**Šefīldas futbola klubs "Wednesday"** () ir Anglijas futbola klubs no Šefīldas, kurš spēlē Anglijas čempionātā (*Championship*). Klubs ir dibināts 1867. gadā. Mājas spēles aizvada *[[Hillsborough Stadium|Hillsborough]]* stadionā. Kluba futbolisti ir četras reizes izcīnījuši Anglijas čempiontitulu un trīs reizes uzvarējuši FA kausa izcīņā.

## Sasniegumi
* **Anglijas futbola augstākais līmenis** (līdz 1992. gadam **Pirmā divīzija**; tagad — **[[Anglijas futbola Premjerlīga|Premjerlīga]]**)
** Čempioni (4): 1902–03, 1903–04, 1928–29, 1929–30
** Vicečempioni (1): 1960–61
* **Anglijas futbola 2. līmenis** (1893.—1992. **Otrā divīzija**; 1992.—2004. **Pirmā divīzija**; tagad — ***[[Anglijas futbola čempionāts|Championship]]***)
** Čempioni (5): 1899–1900, 1925–26, 1951–52, 1955–56, 1958–59
** Vicečempioni (2): 1949–50, 1983–84
* **[[FA kauss]]**
** Kausa ieguvēji (3): 1895–96, 1906–07, 1934–35
** Finālisti (3): 1889-90, 1965–66, 1992–93
* **[[Anglijas Līgas kauss]]**
** Kausa ieguvēji (1): 1990–91
** Finālisti (1): 1992–93
* ***[[FA Community Shield]]*** (līdz 2001. gadam — *Charity Shield*)
** Kausa ieguvēji (1): 1935

## Atsauces

## Ārējās saites

*
Katalonijas Republika (2017)

**Katalonijas Republika** (, , ) bija īslaicīgi pastavējusi starptautiski neatzīta valsts, kuras neatkarību, balstoties uz Katalonijas neatkarības referenduma rezultātiem, 2017. gada 27. oktobrī pasludināja Spānijas autonomā apgabala Katalonijas parlaments.

## Katalonijas neatkarības atbalsts no autonomo reģionu, reģionālo iestāžu un atsevišķu personu puses
Dažas valstis izteica interesi par Katalonijas atzīšanu. Viens no Lapzemes deputātiem no valdošās partijas “Centrs” Somijā plāno iesniegt Somijas parlamentam priekšlikumu par jaunas valsts atzīšanu. Vairākas valstis ar ierobežotu atzīšanu ir paudušas atbalstu Katalonijas neatkarībai, tāpat kā dažas autonomās teritorijas, kas centušās panākt pilnīgu suverenitāti.

* Abhāzija un Dienvidosetija ir paudušas gatavību izskatīt jautājumu par oficiālu atzīšanu, ja tās saņems šādu lūgumu no Katalonijas valdības.
* Arcahas Republikas (Kalnu Karabahas Republikas) Ārlietu ministrija izteica atbalstu, paziņojot: „Mēs uzskatām, ka ir svarīgi, lai politiskā krīze starp Barselonu un Madridi tiktu atrisināta tikai ar miermīlīgiem līdzekļiem, izmantojot dialogu”.
* Taivāna paziņoja, ka tā „cer uz mierīgu dialogu starp Spānijas un Katalonijas centrālajām un reģionālajām valdībām, lai atrisinātu šo problēmu”.
* Flandrijas ministru prezidents Gerts Buržo izteica atbalstu Katalonijas Republikai, bet atzina, ka lēmums ir jāpieņem Beļģijas federālajai valdībai.
* Korsikas asamblejas priekšsēdētājs Žans-Gijs Talamoni izteica atbalstu Katalonijas neatkarībai.
* Skotijas valdība paziņoja par savu atbalstu Katalonijas tautas pašnoteikšanās tiesībām, norādot, ka tā “saprot un respektē Katalonijas valdības nostāju”.

## Atsauces

## Ārējās saites
* Government of Catalonia  
* Parliament of Catalonia
138. gads

**138. gads** () bija parastais gads, kas pēc Jūlija kalendāra sākās otrdienā.

## Notikumi
* Romas konsuli bija Kajs Jūnijs Nigers un Gajs Pomponijs Kamerīns.
* 25. februāris — Romas imperators Adriāns par savu pēcteci izvēlējās Antoniju Piju.
* 11. jūlijs — Antonijs Pijs kļuva par jauno Romas impērijas valdnieku.

## Dzimuši
* Haņs Džidi — Haņu dinastijas valdnieks

## Mirušie
* 1. janvāris — Lūcijs Elijs, Romas imperatora pieņemtais dēls, pretendents uz Romas imperatora titulu
* 10. jūlijs — Adriāns, Romas imperators